МИНИСТЕРСТВО НА ВЪТРЕШНИТЕ РАБОТИ
ДИРЕКЦИЯ “МИГРАЦИЯ”


Рег. № 536400-95562, Екз. № ед.
02.09.2026 г.


О Б Я В А

Дирекция „Миграция” – МВР обявява процедура за заемане на вакантни длъжности за лица работещи на трудово правоотношение, работно време - на 4 часа, на основание член 67, алинея 1, точка 2 от Кодекса на труда, за срок до 31.12.2026 г., за длъжности, както следва:

Сектор „Идентификация на чужденци“ 
отдел „Противодействие на незаконната миграция“ при 
дирекция „Миграция“ – МВР
- „експерт (РПЦ - София)“						- 2 щ. бр.

ДОПЪЛНИТЕЛЕН ЩАТ за длъжности за лица, работещи по трудово правоотношение - за спомагателни дейности по осъществяване на основните дейности на МВР при осигурени финансови средства за тези дейности по бюджета на МВР за съответната година или средства, които са предоставени на МВР по програми и механизми на Европейския съюз и по други международни програми и договори, на срочен договор на основание чл. 68, ал. 1, т. 1 от Кодекса на труда. към допълнителен щат № 8121К-501/27.01.2026 г. за длъжности за ЛРТП - за дейности по чл. 105, ал. 2, т. 7 от ПУДМВР, за периода от 01.01.2026 г. до 31.12.2026 г.

І. Кандидатите да отговарят на следните ОБЩИ и СПЕЦИФИЧНИ изисквания за заемане на длъжността:
1. Да са дееспособни физически лица;
2. Да имат българско гражданство;
3. Да не са осъждани за умишлено престъпление от общ характер, независимо от реабилитацията;
4. Да не са привлечени като обвиняеми или да не са подсъдими за умишлено престъпление от общ характер;
5. Да са завършили висше образование – Минимална образователно-квалификационна степен - бакалавър; 
· Област на висшето образование - съгласно ПМС № 125/24.06.2002 г.;
· Професионални направления - съгласно ПМС № 125/24.06.2002 г.
6. Минимален професионален стаж – 3 години.

II. ОСНОВНИ ДЛЪЖНОСТНИ ЗАДЪЛЖЕНИЯ - съгласно длъжностната характеристика № 5364р-4638/19.02.2026 г., както следва:
1. Извършва посещения в центрове за настаняване на граждани на трети страни към ДАБ – МС.
2. Провежда информационна кампания за обхвата на проекта.
3 Провежда беседи с граждани на трети страни (попадащи в обхвата на проекта), с цел убеждаване към доброволно завръщане в страна на произход, стимулирани от настоящата програма за връщане.
4. Изготвя необходимата документация за включване, изпълнение и отчитане на случаите.
5. Участва в работни групи с други структури за подобряване на ефикасността при изпълняването на проекта.
6. Оказва специфично съдействие на граждани на трети страни, попадащи в категорията „уязвими лица“.
7. Участва в седмични оперативни срещи между експертите с цел създаване на организация и координация за подобряване ефикасността на дейностите, заложени в проекта.
8. Изготвя индивидуални доклади за извършените дейности за отчетния период.
9. Окомплектова необходимата документация за отчитане на всеки осъществен случай и предоставя на определения експерт за отчитане и съхранение.
10. Извършва други дейности, пряко произтичащи от естеството на работа по проекта и възлагани от ръководителя.
11. Извършва справочна дейност, в рамките на предоставените достъпи и правомощия.
12. Отговаря за отчетността на документите.
13. Участва в изпълнението на проекти или програми, съфинансирани от Европейския съюз или финансирани от други държавни, международни финансови институции и други донори, по които бенефициент или партньор е дирекция „Миграция“.
14. Спазва по направление на дейност вътрешните правила, утвърдени от директора на дирекция „Миграция“ - МВР.

III. ОСНОВНО ТРУДОВО ВЪЗНАГРАЖДЕНИЕ - заплата за длъжността в размер до 659,80 евро – при непълно работно - 4 часа.
Върху заплатата за длъжност се начислява и добавка за работа в МВР в размер на 5 %, с което се формира основната заплата.

ІV. НЕОБХОДИМИ ДОКУМЕНТИ ЗА КАНДИДАТСТВАНЕ:
1. Заявление (по образец);
2. Анкетна карта (по образец);
3. Лична карта (оригинал за сверяване на данните);
4. Копие от диплома за завършено в Република България висше образование, ако не е вписана в регистрите по член 141, алинея 3 от Закона за предучилищното или училищното образование или член 10, алинея 2, точка 3, буква „г“ от Закона за висшето образование; при издадена диплома за завършено средно образование от чуждестранно учебно заведение – копие на удостоверение за признато образование.
5. Декларация по чл. 4, ал. 1, т. 2 от Закона за защита на личните данни (по образец);
6. Декларация, че кандидатът притежава българско гражданство (по образец);
7. Други документи (свидетелства, удостоверения, сертификати);
8. Копия на документи доказващи минимален професионален стаж (трудова книжка, служебна книжка, осигурителна книжка, длъжностни характеристики и други).

V. РЕД И СРОКОВЕ ЗА КАНДИДАТСТВАНЕ:
1. Срок за подаване на документи - 15 (петнадесет) дни, считано от деня следващ публикуването на обявата. Не се приемат документи, подадени след определения срок.
2. Документите по раздел IV, посочени като образци, са приложени след настоящата обява.
3. Място за подаване на документи - сектор “Човешки ресурси” към дирекция „Миграция“ (гр. София, бул. "Княгиня Мария Луиза" № 48) - всеки работен ден от 10:00 до 12:00 часа и от 13:00 да 16:00 часа.

VІ. ПРОЦЕДУРА ПО ПОДБОР И НАЗНАЧАВАНЕ:
1. Запознаване с документите на кандидатите и допускане до участие в процедурата на тези, които отговарят на изискванията.
2. Провеждане на интервю за оценка на професионалните мотивация и познания с допуснатите кандидати и класиране.
3. Преди сключване на трудов договор класираният кандидат следва да предостави:
	- Нотариално заверено копие на диплома за завършено в Република България висше образование, ако не е вписана в регистрите по чл. 141, ал. 3 от Закона за предучилищното и училищното образование или чл. 10, ал. 2, т. 3, буква „г“ от Закона за висшето образование; при издадена диплома за завършено висше образование от чуждестранно учебно заведение - нотариално заверено копие на удостоверение за признато образование;
	- Удостоверяващ документ, че кандидата не е привлечен като обвиняем или подсъдим за умишлено престъпление от общ характер и че срещу него няма повдигнато обвинение за умишлено престъпление от общ характер (районна и окръжна прокуратура);
	- Удостоверение от психодиспансер; 
	- Медицинско свидетелство за работа, при условие че кандидатът е преустановил трудовата дейност по трудово правоотношение за срок над 3 месеца (от личен лекар).

За всяка определена дата от етапите на процедурата, кандидатите ще бъдат уведомявани своевременно.

Обявата за свободните длъжност да бъде публикувана в електронната страница на Дирекция „Човешки ресурси” - МВР - в internet.

За допълнителна информация: сектор “Човешки ресурси” при дирекция „Миграция“ на тел. 02/982 2840, 02/982 3870, 02/982 4408 и 02/982 3151.

Приложение: Образци на документи.

